Z á p i  s  n i  c a  č.1/2017

napísaná 15.3.2017 pri príležitosti konania riadnej schôdzky v roku 2017 zo zasadnutia Obecného zastupiteľstva v Lúčkach, ktorá sa uskutočnilo v zasadačke OÚ v Lúčkach , v budove Kultúrneho domu.

Prítomní: Terézia Pittnerová, Ing. Júlia Pittnerová a  Adam Kubašiak

Ospravedlnení: Vladimír Horvát a Michal Kubašiak

Starosta obce : František Zajak, hlavný kontrolór: Ing. Ivan Králik

občania: Závadský a Anna Zajaková

**Program**

1/ otvorenie zasadnutia

2/ určenie overovateľov zápisnice

3/ kontrola plnenie uznesení

4/ záverečný účet obce za rok 2016

5/ ohlásenie drobnej stavby

6/ dodatočné povolenie realizácie vodnej stavby

7/ a/stolnotenisový turnaj v KD

 b/ futbalový zápas „ženatí-slobodní“

 c/ sviatok „deň matiek“

 d/ športový deň ku dňu MDD

8/rôzne

 a/ odkúpenie pozemkov pre Emila Prieberu

 b/ oplotenie cintorína „bráničky“

 9/ diskusia

 10/ prijatie uznesení

 11/ záver rokovania

**1.Rokovanie otvoril**, viedol a prítomných privítal starosta obce František Zajak. Konštatoval, že prítomní sú traja poslanci, čo je nadpolovičná väčšina a vyhlásil rokovanie za uznášania schopné. Zároveň uviedol, že na plánované rokovania 28.2.2017 a 14.3.2017 boli prítomní len dvaja poslanci a rokovanie OZ nebolo uznášania schopné. K predloženému programu rokovania neboli vznesené žiadne doplňujúce návrhy a bol jednomyseľne odsúhlasený.

**2**.**Za overovateľov zápisnice**na rokovaní boli navrhnutí  Terézia Pittnerová a Ing. Júlia Pittnerová. K predloženému návrhu neboli vznesené žiadne pripomienky a overovatelia zápisnice boli jednomyseľne schválení.

**3.Kontrola plnenia**

Starosta obceinformoval prítomných o prijatých uzneseniach z predchádzajúcej schôdzky. Uviedol, že úlohy boli splnené.

**4. Záverečný účet za rok 2016**

Hlavný kontrolór Ing. Ivan Králik informoval prítomných o svojom stanovisku k správe návrhu záverečného účtu Obce Lúčky za rok 2016. Uviedol, že hospodárenie obce sa vykonávalo na základe schváleného rozpočtu obce. Rozpočtový výsledok hospodárenia je účtovný prebytok 20.027,34€. Navrhol, aby 10% t.j. 2.002,73€ bolo použité na tvorbu rezervného fondu a zisk 18.024,61€ bol zúčtovaný v prospech účtu 428 – nevysporiadaný výsledok hospodárenia a použitý na kapitálové výdavky. Ďalej uviedol, na základe požiadavky ekonómky obce, že je potrebné zvlášť rozčleniť náklady na poštovné náklady a zvlášť na telekomunikačné náklady a neuvádzať ich spolu. Obecné zastupiteľstvo odsúhlasením uznesenia vykonalo zmenu v rozpočte.

**5. Ohlásenie drobnej stavby**

Starosta obce informoval prítomných o podaní oznámenia M.Bobekom o zámere  realizovať drobnú stavbu – Prístrešok o rozmeroch 400x420 cm, pri dome č.s.72 v Lúčkach a to na parcele EKN 2986/1. Navrhnutý priestor sa nachádza medzi obytným domom a oporným múrom. Konštrukcia strechy bude zakrytá plechovou krytinou.

**6. Dodatočné povolenie realizácie vodnej stavby**

Starosta obce informoval, že OZ niekoľko krát riešilo zámer rodiny R.Modrianskeho vo veci prekrytia Lúčanského potoka. Nakoľko menovaný začal realizáciu vodnej stavby bez príslušného povolenia, OÚ v Lúčkach informoval štátnu vodnú správu o tejto skutočnosti. Vykonaný bol 24.5.2016 štátny stavebný dohľad a podľa zistenia na stavenisku bol určený postup ďalšej činnosti. Stavebník doplnil potrebné doklady, vrátene projektovej dokumentácie. Špeciálny stavebný úrad OÚ – odbor starostlivosti o životné prostredie v Žiari n.Hr. vykonáva príslušné administratívne úkony. V obci bola13.2.2017 vyvesená na 30 dní verejná vyhláška k tejto predmetnej veci.

**7. Športové a kultúrne podujatia v obci**

 a/ stolnotenisový turnaj v KD

 b/ futbalový zápas „ženatí-slobodní“

 c/ sviatok „deň matiek“

 d/ športový deň ku dňu MDD. Prerokované boli organizačné opatrenia na uskutočnenie uvedených podujatí. T.Pittnerová navrhla, aby sa pre deti uskutočnil zájazd do niektorej zaujímavej lokality, prípadne sa to spojilo aj s obcou Kopernica. Pre jednotlivé akcie boli určení vedúci podujatí Terézia Pittnerová a Adam Kubašiak.

 **8. R ô z n e**

**a. Odkúpenie pozemkov pre Emila Prieberu a Máriu Golianovú**

 Emil Priebera požiadal o súhlas na odkúpenie pozemku - parcele 2585/2 o výmere 110 m2. Adam Kubašiak uviedol, že cez pozemok prechádza poľná cesta, ktorá sa využíva na prístup k pozemkom nachádzajúcich sa nad predmetnou parcelou. Z tohto dôvodu prítomní sa sa vyjadrili, že sanesúhlasí s odpredajom plochy, cez ktorú je vedená prístupová cesta na poľnohospodárske pozemky a potrebné je vyčleniť ju z parcele 2585/2. Náklady na vypracovanie GP musí znášať žiadateľ.

**b. Oplotenie cintorína**

 Prieskumom bolo zistené, že za odsúhlasenú výšku finančných nákladov 500€ je možné zaobstarať oceľové stĺpiky, plotové pletivo a napínací drôt. Ďalej bolo konštatované, že pre malú bráničku a veľkú bránu je potrebné zabezpečiť finančné prostriedku vo výške 500€. S týmto návrhom nesúhlasil Adam Kubašiak. Po rozsiahlej diskusii sa navrhlo, aby p. Závadský vyhotovil cenovú ponuku na zaobstaranie materiálu ( oceľový profil JOKEL) a náklady na vyhotovenie brány. Potom bude sa pokračovať o ďalšom postupe realizácie.

**c. Zmena rozpočtu**

 Hlavný kontrolór informoval, na základe požiadavky ekonómky obce, že v súvislosti so zmenami v rozpočtovej klasifikácii v roku 2017, kedy sa položka 632003 poštové a telekomunikačné služby, delí na dve samostatné 632003 poštové služby a 632005 telekomunikačné služby, aby sa rozpočtované výdavky BR na poštovné a telekomunikačné služby v objeme 1.300,- € boli rozčlenené na poštové služby vo výške 300€ a na telekomunikačné služby 1.000€, a k tomuto prijaté uznesenie OZ.

**d. Plán kontrolnej činnosti hlavného kontrolóra na rok 2017**

 Hlavný kontrolór predložil návrh vykonávania kontrolnej činnosti, ktorý je zameraný hlavne na kontrolu vyberania daní, evidencie poplatkov za zapožičanie strojov , výberu správnych poplatkov, vyrubovanie a vymáhanie daňových pohľadávok.

**9. Diskusia**

Starosta požiadal zástupcov komisie pre ochranu verejného poriadku, aby sa oboznámili s vyšetrovacím spisom Polície v Kremnici vo veci napadnutia občanov psami z obce Lúčky a uskutočniť prerokovanie priestupkov.

 Terézia Pittnerová kritzovala nízku účasť poslancov na rokovaniach OZ a navrhovala rôzne možnosti zlepšenia dochádzky poslancov na zasadnutia.

 Terézia Pittnerová mala dotaz vo veci umiestnenia kríža na mieste bývalej kaplnky vedľa cesty do obce Horná Ves.

 Júlia Pittnerová upozornila na vykonanie opravy stĺpu elektrického vedenia v blízkosti jej domu, nakoľko je narušená stabilita stĺpu.

**10. Prijatie uznesení**

**Uznesenie 1/2017**

Obecné zastupiteľstvo v Lúčkach

**A.Schvaľuje**

1. Záverečný účet obce a celoročné hospodárenie obce Lúčky za rok 2016

**b e z  v ý h r a d**

 2. použitie prebytku vo výške **20.027,34** €, zisteného podľa ustanovenia § 10 ods. 3 písm. a/ a b/ zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov na:

* tvorbu rezervného fondu 10 % t.j.2.002,73 €

 - na kapitálové výdavky vo výške18.024,61 €

 B. **Obecné zastupiteľstvo berie na vedomie**

 1. stanovisko hlavného kontrolóra za rok 2016.

 2.správu audítora za rok 2016.

  Hlasovanie : za 3 poslanci, proti : 0, zdržal sa hlasovania: 0

 Zodpovedný: starosta obce

**Uznesenie 2/2017**

Obecné zastupiteľstvo v Lúčkach

**S ú h l a s í** s realizáciou drobnej stavby „Prístrešok“ vedľa domu č.s. 72, menovite na parcele EKN 2986/1 v kat.úz. Lúčky o rozmeroch 400x420 cm pre žiadateľa Miroslav Bobek, bytom v Lúčkach č.s. 72.

 Hlasovanie : za 3 poslanci, proti : 0, zdržal sa hlasovania: 0

 Zodpovedný: starosta obce

**Uznesenie 3/2017**

Obecné zastupiteľstvo v Lúčkach

**B e r i e na v e d o m i e** informáciu o administratívnom vybavovaní dodatočného povolenia realizácie vodnej stavby za účelom prekrytia Lúčanského potoka na parcele CKN 489 R. Modrianskym.

 Hlasovanie : za 3 poslanci, proti : 0, zdržal sa hlasovania: 0

 Zodpovedný: starosta obce

**Uznesenie 4/2017**

Obecné zastupiteľstvo v Lúčkach

1. **B e r i e na v e d o m i e** organizačné opatrenia na zabezpečenie nasledovných podujatí:

 a/stolnotenisový turnaj v KD

 b/futbalový zápas „ženatí-slobodní“

 c/sviatok „deň matiek“

 d/ športový deň ku dňu MDD

1. **S ú h l a s í** s použitím finančných prostriedkov vo výške rezervovaných v bežnom rozpočte obce.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 5/2017**

Obecné zastupiteľstvo v Lúčkach

1. **B e r i e na v e d o m i e**  žiadosť Emila Prieberu a Márii Golianovej vo veci odkúpenia pozemku parcele 2585/2 o výmere110 m2 v kat. úz. Lúčky
2. **S ú h l a s í** s vyhotovenímgeometrického plánu na rozdelenie parcely 2585/2 tak, aby prístupová cesta k nehnuteľnostiam nachádzajúcich sa nad predmetným pozemkom bola vylúčená z odpredaja.
3. **N a v r h u j e** kúpnu cenu v tejto lokalite 3 €/m2.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 6/2017**

Obecné zastupiteľstvo v Lúčkach

**S ú h l s í** so zmenou bežného rozpočtu výdavkovej časti v položke 0111 632003 pre poštové a telekomunikačné služby, ktoré sú plánované vo výške 1.300€, rozdeliť na: 0111 632003 poštové služby 300,- €

 0111 632005 telekomunikačné služby 1.000,-€

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce a ekonóm OÚ

**Uznesenie 7/2017**

Obecné zastupiteľstvo v Lúčkach

 **S ú h l s í** s predloženým plánom kontrolnej činnosti hl. kontrolóra na rok 2017

 Hlasovanie : za 3 poslanci, proti : 0, zdržal sa hlasovania: 0

Zodpovedný: hlavný kontrolór

**Uznesenie 8/2017**

Obecné zastupiteľstvo v Lúčkach

 **S ú h l a s í** s vybudovaním drevenej terasy 2,5 x 3m na parcele č. 138/15, súpisné číslo 114

 Hlasovanie : za 3 poslanci, proti : 0, zdržal sa hlasovania: 0

Zodpovedný: hlavný kontrolór

Nakoľko neboli predložené žiadne ďalšie návrhy na rokovanie, starosta poďakoval prítomným za účasť a rokovanie ukončil.

František Zajak

 starosta obce

Ing.Júlia Pittnerová..........................

Terézia Pittnerová ..........................